Bretagne/Korpus-divyezhek-brezhoneg-galleg huggingface dataset:
Je passe des heures à écouter de la musique, c’est tout ce qui me soulage ! 
Chom a ran da selaou sonerezh e-pad eurvezhioù, n’eus nemet se d’ober vad din !
Pilon et mortier en faïences de Manises, son village d’origine, donnés par sa mère. 
Pilouer ha mortez feilhañs eus Manises, he c’hêr orin, he deus bet digant he mamm.
Huilier ramené d’un séjour en Espagne.
Eoulier bet degaset war-lerc’h ur veaj betek Bro-Spagn.
Ensemble de photographies et de documents administratifs.
Luc’hskeudennoù ha dielloù melestradurel.
Angèle Gicquel, née en 1919 à Plaintel (Côtes d’Armor).
Angèle Jikel, ganet e 1919 e Pleneventer (Aodoù an Arvor).
De 1945 à 1966, Angèle et son époux Yves-Marie partent tous les ans faire les saisons à Jersey.
Bep bloaz etre 1945 ha 1966 ez ae Angèle hag he gwaz Yves-Marie da Jerzenez evit ar reuziadoù labour.
Service à thé et bouilloire achetés par Angèle à Saint-Hélier, la capitale jersiaise, à la fois comme souvenir et comme objet utilitaire. 
Rikoù te ha pod-berver prenet gant Angèle e Sant-Heler, kêrbenn Jerzenez, evel eñvorenn hag evit bezañ implijet war un dro.
La bouilloire a servi régulièrement tandis que le service à thé n'était sorti qu'exceptionnellement.
Graet ez eus bet ingal gant ar pod-berver, evit ar rikoù te, ne vezent implijet nemet ral a wech.
Dolores Caceres, née en 1941 à Guareña Badajoz, Estrémadure (Espagne). 
Dolores Caceres, ganet e 1941 e Guareña Badajoz, Extremadura (Bro-Spagn).
À 25 ans, Dolores épouse Manuel, maçon immigré en France et part pour Rennes en 1967.
Pa oa 25 bloaz e timezas Dolores gant Manuel, ur mañsoner divroet da Vro-Frañs, hag e 1967 ez eas kuit da chom da Roazhon.
Elle élève ses deux enfants et exerce pendant trente ans comme femme de ménage chez des particuliers. 
Ober a reas war-dro sevel he daou vugel ha labourat a reas e-giz plac’h-tiegezh e ti an dud e-pad tregont vloaz.
Les loisirs sont liés au Cercle espagnol.
Liammet e veze an diduamantoù ouzh ar C’helc’h spagnol.
Tasses offertes par sa mère, seuls souvenirs de ses parents.
Tasoù profet gant he mamm, ne chom nemet se ganti a-berzh he zud.
Dolores et son mari, le jour de leur mariage, 1967.
Dolores hag he gwaz da zeiz o eured, 1967.
Dolores, ses sœurs et ses cousines. Départ pour la Roméría, Guaraña, 1961.
Dolores, he c’hoarezed hag he c’henitervezed, o vont kuit evit ar romería, e Guaraña, 1961.
Dolores et « ses trois copines », Petra, Ortensia et Paca, dimanche après-midi à Guaraña, 1960.
Dolores hag he zeir mignonez, Petra, Ortensia ha Paca, d’ur Sul goude kreisteiz e Guaraña, 1960.
J’ai choisi de finir ma vie en France avec mes enfants, ils sont informés de mes choix de vie à Rennes.
Dibabet em eus echuiñ ma buhez e Frañs gant ma bugale, gouzout a reont pesort buhez a zo bet dibabet ganin e Roazhon.
Saur Sokkhaing et Duong Phuoc, nés en 1941 à Kratié (Cambodge).
Saur Sokkhaing ha Duong Phuoc, ganet e 1941 e Kratie (Kambodja).
M. Saur est arrivé à Rennes en tant qu’étudiant à l’Ecole Nationale de Santé Publique en 1971. 
En em gavet e oa an ao. Saur e Roazhon e 1971 evit mont da studier e Skol Vroadel ar Yec’hed Foran.
Il est rejoint par sa femme et leur fille en 1973. 
Dont a reas e wreg hag o merc’h d’e heul e 1973.
Ils obtiennent le statut de réfugiés en 1976.
Roet e voe ar statud repuidi dezho e 1976.
Meule à farine de riz ramenée par le couple en 1982, au retour d’une mission à la frontière dans les camps de réfugiés entre le Cambodge et la Thaïlande. 
Maen-malañ d’ober bleud riz degaset ganto e 1982 war-lerc’h ur mision er c’hampoù repuidi war an harzoù etre Kambodja ha Thailand.
Cet objet sert à la fabrication du lait de soja, ainsi qu’à celle des nouilles des fêtes traditionnelles.
Gant an ostilh-mañ e vez fardet laezh soja hag ivez toazennoù evit ar gouelioù hengounel.
Duong Su, Can, Chanh, Khaï, Thuong, Hoang et Mon, frères de madame Saur à Kratié (Cambodge), 1959. 
Duong Su, Can, Chanh, Khaï, Thuong, Hoang ha Mon, breudeur an itron Saur e Kratie (Kambodja), 1959.
Cette photographie est le seul souvenir de ses frères dont quatre ont disparu sous le régime des Khmers rouges.
N’he deus miret ganti nemet al luc’hskeudenn-se a-fet eñvorenn eus he breudeur a zo aet pevar anezho da get da vare ar Ghmered ruz.
Nous voulons promouvoir la culture à travers la danse et les chants et lorsque nous sommes invités, nous en profitons toujours pour parler de la situation du Cambodge et interpeler sur les difficultés d’insertion de nos compatriotes dans le monde du travail. 
Fellout a ra deomp brudañ ar sevenadur dre an dañsoù hag ar c’han ha pa vezomp pedet e kavomp an dro dalc’hmat da gomz eus stad an traoù e Kambodja ha da reiñ da anaout pegen diaes eo d’hor c’henvroidi kavout o flas e bed al labour.
Bruno Boutté, né en 1960 à Saint-Cloud, dans les Hauts-de-Seine. 
Bruno Boutté, ganet e 1960 e Saint-Cloud, e departamant Hauts-de-Seine.
Il passe son adolescence à Nantes puis s’installe dans l’Essonne en 1990.
Tremen a reas e oad-krenn e Naoned hag e 1990 ez eas da chom d’an Essonne.
Pendant plusieurs années il fait partie du cercle celtique Koroll Breizh à Savigny sur Orge et fréquente la Mission Bretonne. 
E-pad meur a vloaz e voe e-barzh ar c’helc’h keltiek Koroll Breizh e Savigny-sur-Orge ha daremprediñ a rae Ti ar Vretoned.
Bruno a passé de nombreuses vacances, pendant son enfance, chez ses grands-parents maternels, près de Josselin. 
Alies eo bet Bruno, pa oa bugel, e vakañsoù e ti e dud-kozh a-berzh mamm e-kichen Josilin.
En 2012, il déménage à Vannes.
E 2012 e teuas da chom da Wened.
Pot à lait breton offert par sa mère.
Pod-laezh eus Breizh profet gant e vamm.
Montre à gousset, souvenir du grand-père maternel.
Montr-godellig, bet digant an tad-kozh a-berzh mamm.
Un exemplaire du Cheval d’orgueil, un grand classique.
Ur skouerenn eus al levr brudet Marh al lorh.
Ce sont de bons souvenirs pour moi. 
Eñvorennoù kaer int evidon.
La ferme, c’était très vivant et changeait complètement de ma vie de petit parisien.
Buhez e-leizh a oa en ti-feurm ha disheñvel-mik e oa diouzh ma buhez e Pariz pa oan bugel.
Catherine Deotto, née en 1975 à Chartres (Eure-et-Loir).
Catherine Deotto, ganet e 1975 e Chartrez (Eure-et-Loir).
Petite-fille d’immigrés italiens, elle vit aujourd’hui à Saint-Brieuc.
Merc’h-vihan eo da enbroidi italian. Emañ bremañ o chom e Sant-Brieg.
Bocal ayant appartenu à sa grand-mère, utilisé à l'époque pour stocker la menthe séchée. 
Pod-gwer hag a oa d’he mamm-gozh a implije anezhañ evit lakaat bent sec’h.
Cet objet usuel la suit depuis qu’elle a quitté la maison familiale pour aller faire ses études à Tours. 
Abaoe m’eo-hi aet kuit eus ar gêr d’ober he studi e Teurgn he deus kaset an orsel ordinal-se ganti d’he heul.
Elle y range les spaghettis.
Ennañ e laka ar spaghetti.
Je fais un travail de collectage de recettes familiales pour mes enfants : mon père et ma grand-mère étaient beaucoup au fourneau. 
Dastum a ran rekipeoù ar familh evit ma bugale : alies e veze ma zad ha ma mamm-gozh ouzh ar fornigell.
Quand ils faisaient la polenta au fourneau, dans un chaudron, ça prenait la matinée. 
Evit fardañ polenta er fornigell, e-barzh ur pothouarn, e veze ezhomm ar beurevezh.
Ce sont des choses qui m’ont marquée. 
Merket eo bet ma spered gant traoù seurt-se.
C’est peut-être une volonté de transmettre la culture par la nourriture, après ils en feront ce qu’ils voudront.
Marteze ez eus aze, eus ma ferzh, ur c’hoant da zegas ar sevenadur d’am bugale dre ar boued, goude-se e raint ar pezh a garint.
Kaltoum Ben Gahouia, née en 1947 à Bizerte (Tunisie). 
Kaltoum Ben Gahouia, ganet e 1947 e Bizerta (Tunizia).
Le mari de madame Ben Gahouia quitte la Tunisie pour travailler. 
Gwaz an itron Ben Gahouia a guitaas Tunizia da vont da labourat.
Elle le rejoint en 1973 à Saint-Herblain (Loire-Atlantique). 
Mont a reas-hi davetañ da Sant-Ervlan (Liger-Atlantel) e 1973.
Ils ont cinq enfants et chacun porte un prénom tunisien. 
Pemp bugel o deus bet ha roet o deus pep a anv-bihan tunizian dezho.
À la maison, elle parle arabe pour qu'ils puissent communiquer avec leurs grands-parents qu'ils voient tous les deux ans, en Tunisie, pendant les vacances. 
Komz a rae arabeg er gêr abalamour d’he bugale da c’hallout daremprediñ o zud a welent bep daou vloaz da-geñver ar vakañsoù e Tunizia.
Bracelet de naissance de son fils, né à Nantes dans les années 1970, présenté dans la boîte de sa bague de fiançailles.
Tro-vrec’h ganedigezh he mab, ganet e Naoned er bloavezhioù 1970, diskouezet e-barzh boest he gwalenn dimeziñ.
Fatna El Mokhtari-Planchais, née en 1983 à El Jadida (Maroc). 
Fatna El Mokhtari-Planchais, ganet e 1983 en El Jadida (Maroko).
Arrivée en France en 2006, elle est mariée à un « mi breton-mi italien ». 
En em gavet e oa e Frañs e 2006. Dimezet eo gant unan hag a zo « hanter vreton-hanter italian ».
Leurs deux enfants ont la double nationalité.
An div vroadelezh zo gant o daou vugel.
Sa mère a donné à chacune de ses sept filles un des anneaux qui composaient le bracelet de ses fiançailles.
Roet he doa he mamm pep a ailhedenn tennet eus he gwalenn dimeziñ d’he seizh merc’h.
Fatna a eu le sien à son départ.
Bet he doa Fatna he hini pa’z eas kuit.
Ólöf Pétursdóttir, née au Danemark en 1954.
Ólöf Pétursdóttir, ganet e Danemark e 1954.
Après dix années de sa petite enfance passées à Strasbourg, elle partage sa vie entre les deux pays.
Bet e oa o chom e-pad dek vloaz e Strasbourg pa oa bihan, abaoe emañ o vevañ en Island hag e Frañs a-bep-eil.
Elle achète une petite maison en Bretagne en 2001, repart en Islande, puis s’installe à Montreuil-sur-Ille en 2007. 
Prenet he doa un ti bihan e Breizh e 2001, war-lerc’h e tistroas da Island, a-raok dont d’en em staliañ e Mousterel-an-Il e 2007.
Étui en bois pour ranger les aiguilles à tricoter, ayant appartenu à un ancêtre, 1888.
Gouhin e koad evit renkañ brochennoù, bet d’unan eus he hendadoù, 1888.
Livret de naissance, 1954.
Levrig ganedigezh, 1954.
Cuillères de naissance, 1954.
Loaioù ganedigezh, 1954.
Arrière-grand-mère de Ólöf, Ríkey Kristín Guðmundsdóttir, vers 1940.
Mamm-guñv Ólöf, Ríkey Kristín Guðmundsdóttir, war-dro 1940.
Grands-parents maternels, vers 1920.
He zud-kozh a-berzh mamm, war-dro 1920.
Ses enfants habitent en Islande. 
Emañ he bugale o chom en Island.
Elle ne leur a pas transmis le français et ne leur parle pas particulièrement de la Bretagne. 
N’he deus ket desket galleg dezho ha ne gaoze ket nemeur ganto eus Breizh.
Elle aime habiter dans l’arc-en-ciel qu’on s’est fabriqué soi-même entre les deux endroits.
Plijout a ra dezhi bevañ er ganevedenn a zo bet savet ganin ma-unan etre an daou lec’h.
Tsetseg Gal, originaire de Mongolie, arrivée en France en 2000 et à Rennes en 2002.
Tsetseg Gal, a orin eus Mongolia, en em gavet e Frañs e 2000 hag e Roazhon e 2002.
Elle obtient la nationalité française en 2008 ; elle garde des petits souvenirs et rituels qui lui rappellent d’où elle vient.
Dont a reas da vezañ Gallez e 2008 ; miret he deus eñvorennoù bihan ha lidoù da zelc’her soñj eus he bro orin.
Petit cheval en papier découpé : le cheval, très respecté en Mongolie, signifie pour elle « aller de l’avant ».
Marc’h bihan e paper didroc’het : doujet e vez kalz ar c’hezeg e Mongolia, eviti e talvezont « mont war-raok.
Osselets « de divination », semblables à ceux qu’utilisaient son père. 
Askornigoù « diouganiñ », heñvel ouzh ar re a veze implijet gant he zad.
Tsetseg pratique toujours ce rituel mongol
Delc’her a ra Tsetseg d’al lid mongol-se bepred.
Portes-bougies, objets de culte bouddhistes : souvenirs de ses visites au temple.
Dougoù-goulaouennoù, anezho pezhioù azeulerezh boudaat : eñvorennoù degaset eus an templ lec’h m’eo bet.
Visite chez ses parents en 2010.
Ur weladenn e ti he zud e 2010.
Depuis que je suis naturalisée j’ai pris le prénom Julie mais je préfère garder Tsetseg parce que c’est moi, on ne peut pas changer comme ça.
Abaoe ma’z on aet da C’hallez ez eo Julie ma anv-bihan met gwell eo ganin delc’her d’ober gant Tsetseg abalamour ma’z eo me ma-unan, ne vezer ket cheñchet ken aes-se.
Siv Huot, né en 1944 à Battambang ville (Cambodge)
Siv Huot, ganet e 1944 e Battambang (Kambodja).
Il est arrivé en 1980 à Nantes.
En em gavet e oa e 1980 e Naoned.
Talisman dessiné par un vieux moine bouddhiste. 
Tilsam treset gant ur manac’h boudaat kozh.
Sa mère le lui a donné pour le préserver des pirates sur le chemin de l’exil. 
Roet e oa bet dezhañ gant e vamm abalamour da wareziñ anezhañ diouzh al laeron war hent an divroañ.
Ce tissu était dans sa poche, tandis qu’il traversait la frontière, de nuit, dans la forêt avec ses trois enfants.
Edo an tamm danvez-se en e c’hodell tra m’edo-eñ o treuziñ an harzoù diouzh an noz, er c’hoad, e dri bugel gantañ.
Pilar Gutiérrez de Leymarie, née en 1959 à Bogotá (Colombie), arrivée à Paris en 1987.
Pilar Gutiérrez de Leymarie, ganet e 1959 e Bogotá (Kolombia), en em gavet e Pariz e 1987.
Aumônier des hôpitaux, Pilar vit aujourd’hui à Saint-Brieuc. 
Aluzenerez en ospitalioù eo Pilar hag e Sant-Brieg emañ o chom hiziv an deiz.
Chapelet confectionné avec des grains de café rapporté de Colombie.
Chapeled graet gant greun kafe degaset eus Kolombia.
J'enseigne mes valeurs à mes enfants mais me regarder vivre c'est le meilleur des témoignages. 
Deskiñ a ran ma zalvoudoù d’am bugale met sellet ouzhin o vevañ eo an testeni gwellañ.
Sur la Colombie, ils sont demandeurs, ils sont allés l’année dernière en vacances. 
Klask a reont gouzout hiroc’h diwar-benn Kolombia, bet e oant e vakañsoù eno warlene.
Ils sont fiers d’avoir la double nationalité, c’est une richesse aujourd’hui et j’essaie de l’alimenter.
Stad zo enno o vezañ Gallaoued ha Kolombianed war un dro, ur binvidigezh eo hiziv an deiz ha klask a ran sikour anezho evit se.
Jean-Jules Lema Landu, né en 1945 à Malela (République démocratique du Congo).
Jean-Jules Lema Landu, ganet e 1945 e Malela (Republik demokratel Kongo).
Arrivé à Paris en 2004, il vit aujourd’hui à Rennes.
En em gavet e oa e Pariz e 2004 hag e Roazhon emañ o chom hiziv an deiz.
Petite pierre ramassée dans la région des grands lacs, alors qu’il était en reportage dans la région des volcans. 
Maen bihan bet dastumet e kornad al lennoù meur pa oa o fardañ ur gelaouadenn e kornad ar menezioù-tan.
Lorsqu’il a fallu quitter précipitamment le pays, il l’a prise avec lui car à portée de main sur son bureau. 
Pa rankas tec’hel kuit eus ar vro a-daol-trumm e tapas anezhañ gantañ abalamour ma oa war e vurev, dindan e zorn.
C’est maintenant que je lui donne une signification : quand je la regarde, je me dis “c’est ça chez moi ” ! 
Bremañ eo e roan un dalvoudegezh dezhañ : pa vezan o sellet outañ e soñjan “an dra-se eo du-mañ” !
Françoise Dupuis-Leuzy, née en 1958 à Plélauff (Côtes-d’Armor).
Françoise Dupuis-Leuzy, ganet e 1958 e Pellann (Aodoù-an-Arvor).
Après plusieurs années à Paris puis à Bourges, elle retourne dans sa Bretagne natale.
Goude bezañ bevet meur a vloaz e Pariz hag e Bourjez e tistroas da Vreizh, he bro c’henidik.
Hermine en fer forgé offerte par son père.
Erminig houarn goveliet bet profet gant he zad.
Pierre d’une des carrières de granit de Plélauff.
Maen tennet eus mengleuzioù greunit Pellann.
Il me fallait ma “ petite poche de terre ” pour partir, un petit quelque chose de chez moi.
Dav e oa din kaout ma “sakodad douar”, un tamm tra eus du-mañ, evit mont kuit.
OU San, née en 1949 à Phnom Pen, (Cambodge), arrivée à Paris en 1981 puis à Rennes en 2000.
OU San, ganet e 1949 e Phnom Pen (Kambodja), en em gavet e Pariz e 1981 hag e Roazhon e 2000.
Madame Ou a pu quitter le Cambodge, après trois ans dans les camps de prisonniers et deux ans dans les camps de réfugiés.
Gallet he doa an itron Ou kuitaat Kambodja goude bezañ chomet tri bloaz er c’hampoù prizonidi ha daou vloaz er c’hampoù repuidi.
Coiffe de danseuse étoile pour l’Apsara, la danse sacrée des rois. 
Koef an dañserezed pennañ evit an Apsara, an dañs sakr evit ar roueed.
Cette coiffe faite de feuilles d’or, de bois précieux, de tissus et de cheveux nécessite un rituel avant de la poser. 
Graet eo ar c’hoef-mañ gant delioù aour, koad prizius, lien ha blev. Ret eo doujañ d’ul lid a-raok lakaat anezhañ.
Les symboles reprennent ceux du temple d’Angkor.
An arouezioù a zo warnañ zo bet kemeret diwar templ Angkor.
Jupe et chemise provenant des camps en 1978. 
Ur vrozh hag ur roched deuet eus ar c’hampoù e 1978.
Pour s’assurer du soutien de la population, les Khmers rouges distribuent du tissu. 
Roet e veze lien gant ar Ghmered ruz abalamour d’an dud da vont a-du ganto.
À chacun ensuite de concevoir et réparer les vêtements, quitte à récupérer du tissu sur les morts.
Da bep hini goude-se d’aozañ ha da zresañ e zilhad, ha pa vefe ezhomm da adtapout danvez diwar an dud varv.
Mohammed Elmotar, dit « Ibatan », né en 1976 à Goundam (Mali), arrivé à Quimperlé en 2001.
Mohammed Elmoctar, a vez graet « Ibatan » anezhañ, ganet e 1976 e Goundam (Mali), en em gavet e Kemperle e 2001.
Il vit aujourd’hui avec sa famille à Bannalec, dans le Finistère.
Hiziv an deiz emañ o vevañ gant e familh e Banaleg, e Penn-ar-Bed.
Photo de classe de CM2 dans le village de Gourma-Rarhous (Mali).
Luc’hskeudenn eus ur c’hlas CM2 e kêr Gourma-Rarhous (Mali).
En donnant la couverture à Ibatan avant son départ pour l’Europe, sa mère pensait le protéger du froid.
Kavout a rae d’e vamm, p’he doa roet ar pallenn da Ibatan a oa war-nes mont kuit da Europa, e vefe-eñ gwarezet e-giz-se diouzh ar yenijenn.
Il s’en est beaucoup servi au foyer de jeunes travailleurs, car les couettes ne lui suffisaient pas à supporter le décalage de température.
Implijet e oa bet kalz gantañ e oaled al labourerien yaouank pa n’en doa ket a-walc’h gant ar golc’hedoù da badout ouzh an diforc’h gwrezverk.
Dans ma jeunesse, j’ai toujours refusé d’être le Touareg habillé avec son chèche. 
Pa oan yaouank em eus nac’het a-viskoazh bezañ an Touareg e dagelmoust.
Aujourd’hui, j’organise des soirées, des rencontres de la diaspora touareg d’Europe pour discuter de nos problèmes, de notre culture.
Hiziv an deiz e ran war-dro aozañ abadennoù noz, emgavioù etre Touareged divroet da Europa, deomp da gomz eus hon diaezamantoù, hor sevenadur.
Je me sens obligé de montrer à mes enfants ma culture : ça ne leur fera pas de mal de savoir d’où ils viennent.
Santout a ran eo ret din diskouez ma sevenadur d’am bugale : ne ray ket droug dezho gouzout eus pelec’h e teuont.
Patricio Rojas San Martin, né en 1952 à Santiago de Chili (Chili).
Patricio Rojas San Martin, ganet e 1952 e Santiago de Chile (Chile).
En 1974, il quitte son pays dans un contexte politique difficile (dictature du Général Pinochet) pour Paris. 
E 1974 e kuitaas e vro lec’h ma oa diaes an traoù a-fet politikerezh (diktatouriezh ar Jeneral Pinochet) da vont da Bariz.
Il n’y retournera que quatre fois en 38 ans. 
N’eo bet eno war e giz nemet peder gwech en ur ober 38 vloaz.
Il s’installe à Nantes en 1988. 
En em staliañ a reas e Naoned e 1988.
Sac de voyage du départ contenant 20 livres choisis avec soin, de 14 auteurs de 10 nationalités différentes. 
E sac’h beajiñ pa guitaas e vro, ennañ 20 levr dibabet pizh gantañ, gant 14 skrivagner eus 10 bro disheñvel.
Patricio, photographie prise le jour de son départ, 1974.
Patricio, luc’hskeudenn tapet an deiz ma kuitaas e vro, 1974.
Khadija Taj née à Agadir (Maroc), arrivée en France en 2000.
Khadija Taj ganet e Agadir (Maroko), en em gavet e Frañs e 2000.
Mariée à un marocain rencontré au Maroc, Khadija vit près de Rennes, avec leurs deux enfants.
Dimezet eo Khadija d’ur Marokan he doa graet anaoudegezh gantañ e Maroko. Emaint o vevañ e-kichen Roazhon gant o daou vugel.
Dictionnaire arabe-français donné par son frère à son départ ; même si elle s’en est peu servi, elle l’a toujours gardé avec elle.
Geriadur arabeg-galleg roet dezhi gant he breur p’edo-hi o vont kuit ; ha pa n’he deus ket implijet anezhañ nemeur he deus dalc’het anezhañ ganti.
Quand on est étranger, on est très sensible, plus qu’un autre. 
Pa vezer estren e vezer kizidik-tre, muioc’h eget an dud all.
Théo Le Guillan, né en 1943 au lieu-dit de Kerlande, Brandivy (Morbihan).
Théo Le Guillan, ganet e 1943 e Kerlann, Brandevi (Mor-Bihan).
Après des études universitaires à Rennes, il vit au Québec (Canada) depuis 1968, où il est retraité de l'enseignement de la littérature française. 
War-lerc’h bezañ graet e studi e skol-veur Roazhon e oa aet da Vro-Gebek (Kanada) da chom e 1968. Eno emañ bepred, war e leve, goude bezañ bet kelenner war al lennegezh c’hallek.
Dictionnaire offert par l’école publique de Brandivy pour son succès à l’examen d’entrée en 6ème, dédicacé par l'instituteur de la commune en 1955. 
Geriadur profet dezhañ gant skol bublik Brandevi p’en doa tapet e arnodenn da vont er 6vet, sinet gant skolaer ar gumun e 1955.
Ce livre l’a accompagné de l’autre côté de l’Atlantique.  
Kaset en doa al levr-se gantañ en tu all d’ar Mor Atlantel.
Mes deux filles connaissent bien leur famille vivant en Bretagne et la culture bretonne grâce à nos nombreux voyages dans la région.
Anavezout mat a ra ma div verc’h o familh a zo e Breizh hag ar sevenadur ac’hano abalamour m’omp bet o veajiñ eno lies a wech.
Monique Perrais, née en 1928 à La Madeleine, près de Guérande (Loire-Atlantique). 
Monique Perrais, ganet e 1928 er Vadalen, e-kichen Gwenrann (Liger-Atlantel).
Avec son mari, ils se sont installés en région parisienne en 1947. 
Aet e oa d’en em staliañ e bro Pariz e 1947, asambles gant he gwaz.
Elle vit aujourd’hui à Montreuil-sous-Bois (Seine-Saint-Denis). 
Hiziv an deiz emañ o chom e Montreuil-sous-Bois (Seine-Saint-Denis).
C’est seulement à l’adolescence de ses filles que Monique va renouer avec sa famille et la Bretagne.
N’eo nemet pa zeuas he merc’hed da grennardezed ma skoulmas Monique darempredoù adarre gant he familh ha gant Breizh.
Mallette utilisée par sa mère pour retrouver son mari qui travaillait au port du Havre, 1930-1936.
Maletenn bet implijet gant he mamm pa’z eas davet he gwaz a oa o labourat e porzh an Havr-Nevez, 1930-1936.
La mère de Monique, mars 1936.
Mamm Monique, miz Meurzh 1936.
Livret de messe de la mère de Monique.
Levrig oferenn mamm Monique.
Monique et ses filles, années 1950.
Monique hag he merc’hed, bloavezhioù 1950.
Les odeurs de Bretagne sont irremplaçables.
Frondoù Breizh n’o deus ket o far.
Francis Caradec, né en 1947 à Douarnenez (Finistère).
Francis Karadeg, ganet e 1947 e Douarnenez (Penn-ar-Bed).
Après 42 années à Paris pour y exercer sa profession d’ingénieur, il choisit de venir passer sa retraite à Saint-Malo, « pays natal » de sa femme.
Goude bezañ bet 42 vloaz e Pariz war ar vicher ijinour e reas e soñj dont war e leve da Sant-Maloù, bro c’henidik e wreg.
Couteau utilisé lorsqu’il aidait ses parents, maraîchers à la ferme familiale de Ploaré (près de Douarnenez), à couper les choux. 
Ur gontell a rae ganti pa veze o sikour e dud, a oa legumajerien en atant ar familh e Ploare (e-kichen Douarnenez), da droc’hañ kaol.
Il a toujours gardé le lien avec la Bretagne. 
Biskoazh n’en deus troc’het al liammoù gant Breizh.
Dans leur appartement parisien, il y avait un coin breton. 
En o ranndi e Pariz e oa ur c’horn breton.
Je suis né Breton et je suis resté Breton.
Ganet on Breton ha Breton on chomet.
Hasan Gedlec, né en 1980 à Karakocan (Turquie), arrivé à Rennes en 2004.
Hasan Gedlec, ganet e 1980 e Karakocan (Turkia), en em gavet e Roazhon e 2004.
Il vit aujourd’hui à Guipel (Ille-et-Vilaine). 
Hiziv an deiz emañ o chom e Gwipedel (Il-ha-Gwilen).
Couteau donné par son père lors d’un voyage en Turquie.
Kontell roet dezhañ gant e dad da-geñver ur veaj e Turkia.
Gilet, pantalon, foulard : vêtements d’homme kurde.
Jiletenn, bragoù, mouchouer-gouzoug : dilhad paotr eus Kurdistan.
Le Saz, « instrument fétiche » d’Hasan.
Saz, ar benveg a zo tomm da galon Hasan.
J’ai envie que mon fils parle la langue kurde car elle est toujours interdite. 
Fellout a ra din e vefe kaozeet kurdeg gant ma mab rak difennet eo komz ar yezh-se bepred.
C’est mon devoir de lui transmettre et c’est son droit de parler la langue de son père et de ses grands-parents.
Ma dever eo reiñ anezhi dezhañ ha gwir en deus da gomz yezh e dad hag e dud-kozh.
Anna Maria O’Rourke, Irlande, arrivée en 2003 à Plouhinec (Morbihan).
Anna Maria O’Rourke, Iwerzhon, en em gavet e 2003 e Pleheneg (Mor-Bihan).
Sa fille Saoirse nait un mois après son arrivée.
Genel a reas he merc’h Saoirse ur miz goude bezañ erruet er vro-mañ.
Elle passe quelques années en Loire-Atlantique et à Paris avant de s’installer à Rennes en 2007.
Bet e oa e-pad un toullad bloavezhioù el Liger-Atlantel hag e Pariz a-raok en em staliañ e Roazhon e 2007.
Bonnet symbole de sa fierté d’être irlandaise. 
Boned hag a ziskouez pegen fougeet eo o vezañ Iwerzhonadez.
Elle le porte à l’occasion des matchs des six nations. 
Lakaet e vez ganti pa vez matchoù da-geñver Tournamant ar C’hwec’h Broad.
Photographie de toute la famille réunie pour la dernière fois en mars 1998. 
Luc’hskeudenn eus he familh en he fezh, a oa bodet evit ar wech diwezhañ e miz Meurzh 1998.
Sur ses quatre sœurs et ses deux frères, seulement deux sœurs vivent encore en Irlande. 
Diwar he feder c’hoar hag he daou vreur n’eus chomet nemet div c’hoar da vevañ en Iwerzhon.
Proverbe irlandais : on ne rencontre jamais un étranger, c’est toujours un ami qu’on n’a pas encore rencontré.
Krennlavar iwerzhonat : gwech ebet ne gejer gant un estren, bep taol e vez ur mignon ne oad ket en em gavet gantañ c’hoazh.
Martine Doua, originaire de la Côte d’Ivoire, arrivée à Rennes en 1992.
Martine Doua, genidik eus Aod an Olifant, en em gavet e Roazhon e 1992.
Elle quitte Logoualé, son village natal, pour travailler avec sa sœur qui tient un salon de coiffure en Bretagne. 
Kuitaat a reas Logoualé, he c’hêr c’henidik, evit mont da labourat gant he c’hoar a oa o telc’her ur stal ficherezh-blev e Breizh.
Depuis qu’elle a ses enfants, elle y retourne tous les deux ans. 
Abaoe m’he deus bugale ez a d’he bro orin war he c’hiz bep daou vloaz.
Martine est très impliquée au sein de l’association « Le Bougainvillier », qui a pour projet l’ouverture d’une bibliothèque à Logoualé. 
Oberiant-tre eo Martine er gevredigezh « Le Bougainvillier » a zo he fal digeriñ ul levraoueg e Logoualé.
Les femmes de la famille et ses amies, à Logoualé, 1997.
Merc’hed he familh hag he c’hamaradezed, e Logoualé, 1997.
Mèches de cheveux synthétiques, pour faire des rajouts. 
Kuchennoù blev sintetek, da lakaat ouzhpenn ar blev naturel.
Ne pensant pas en trouver en France, elle les a emportées avec elle en quittant la Côte d’Ivoire.
Pa soñje dezhi ne gavfe ket seurt-se e Frañs he doa degaset anezho ganti eus Aod an Olifant.
Poupée représentant un danseur masqué de l’ethnie Yacouba. 
Merc’hodenn e stumm un dañser masklet eus ar bobl Yacouba.
Martine en rapporte plusieurs à chaque voyage pour les revendre au bénéfice de l’association.
Degas a ra Martine un toullad anezho war he c’hiz bep taol ma’z a betek he bro, abalamour da adwerzhañ anezho evit degas arc’hant d’ar gevredigezh.
Je veux que mes enfants connaissent leurs origines mais je ne veux pas leur imposer la culture du pays.
C’hoant am eus e ouezfe ma bugale eus pelec’h e teuont met ne fell ket din plantañ sevenadur ar vro en o fenn dre heg.
Candy Saulnier, née en 1971 à Paris.
Candy Saulnier, ganet e 1971 e Pariz.
Ses parents sont natifs de Bretagne et elle a vécu à Rennes entre 6 et 21 ans. 
Ganet e oa he zud e Breizh ha bevet he doa e Roazhon pa oa etre 6 vloaz hag 21 bloaz.
Depuis 1991, elle habite Bruxelles, où elle a créé un spectacle sur l’histoire de sa grand-mère, agricultrice bretonne née en 1925. 
Abaoe 1991 emañ o chom e Brusel. Eno he deus savet un arvest diwar-benn istor he mamm-gozh, ganet e 1925, a oa labourerez-douar e Breizh.
Tabouret de traite.
Skaoñ da c’horo ar saout.
Lampe de la grand-mère paternelle.
Lamp he mamm-gozh a-berzh tad.
Ma grand-mère était modeste et pensait ne rien avoir à transmettre après sa mort. 
Ur plac’h uvel e oa ma mamm-gozh ha ne gave ket dezhi he doa un dra bennaket da lezel war he lerc’h goude he marv.
J’ai récupéré son trépied, celui sur lequel elle trayait les vaches. 
Tapet em eus he zrebez a rae gantañ da c’horo ar saout.
Transformé aujourd'hui en table de chevet, le souvenir de mon aïeule m'accompagne au quotidien.
Lakaet eo bremañ da daol-noz, gant se em bez ganin dalc’hmat peadra da zegas soñj eus ma mamm-gozh.
Olivier Le Dour, né à Rennes en 1966.
Olivier an Dour, ganet e Roazhon e 1966.
Une partie de sa famille est en Bretagne ; du côté paternel, sa famille a vécu aux États-Unis, où son grand-père est né. 
Ul lodenn eus e familh zo o chom e Breizh ; eus tu e dad eo bet e familh o vevañ er Stadoù-Unanet, lec’h ma oa ganet e dad-kozh.
Olivier vit à Bruxelles et sa bibliothèque bretonne est constituée de plusieurs milliers de livres.
Emañ Olivier o chom e Brusel ha miliadoù a levrioù a ya d’ober e levraoueg vreizhat.
Chaise installée aujourd'hui à Bruxelles, faite par l’arrière-grand-père Pierre Ropers, menuisier en Centre-Bretagne. 
Ur gador hag a zo bremañ e Brusel, graet gant e dad-kuñv Pierre Roperzh a oa munuzer e Kreiz-Breizh.
Photographie de l’arrière-grand-père.
Poltred an tad-kuñv.
Mes filles sont trop petites pour ressentir la notion de racines. 
Re vihan eo ma merc’hed evit kompren petra eo ar gwrizioù.
Pour elles, pour l'instant, la Bretagne symbolise surtout les vacances chez la grand-mère.
En o spered, evit ar mare, e talvez Breizh, dreist-holl, kement hag ar vakañsoù e ti o mamm-gozh.
Olga Boldyreff, petite-fille et fille d’immigrés russes, née à Nantes en 1957.
Olga Boldyreff, merc’h-vihan ha merc’h da enbroidi rusian, ganet e Naoned e 1957.
Elle vit à Nantes. 
Emañ o vevañ e Naoned.
Son grand-père Yvan fuit la révolution bolchévique en 1919, laissant sa femme et ses enfants. 
Tec’hel a reas Yvan, he zad-kozh, dirak an dispac’h bolchevik e 1919, en ur leuskel e wreg hag e vugale war e lerc’h.
Il arrive en France en 1925 et s'installe comme coiffeur à Vertou, en Loire-Atlantique, en 1932. 
Erruout a reas e Bro-C’hall e 1925 ha mont a reas war ar vicher ficher-blev e Gwerzhav, el Liger-Atlantel, e 1932.
Il retrouvera son fils Wladimir, déporté lors de la Seconde Guerre mondiale et qui fera du salon de coiffure un magasin d’électricité et de radio.
Adkavout a reas e vab Wladimir, a oa bet deportet e-kerzh an Eil Brezel Bed. Lakaat a reas stal e dad da vont da stal traoù tredan ha skingomzerioù.
Verres à Vodka rapportés par son grand-père.
Gwerennoù Vodka degaset gant he zad-kozh.
Violon emporté par Yvan lors de son exil.
Violoñs degaset gant Yvan pa guitaas e vro.
La femme d’Yvan, ses deux enfants et son petit-fils restés à Proletarsk en Russie, vers 1930.
Gwreg Yvan, e zaou vugel hag e vab-bihan a oa chomet e Proletarsk e Rusia, war-dro 1930.
Lettre et enveloppe d’expédition envoyées à Yvan par sa femme, 1950.
Lizher ha golo-lizher bet kaset da Yvan gant e wreg, 1950.
Certificat d’accueil de son fils Wladimir signé par Jean, 31 juillet 1945.
Testeni degemer e vab Wladimir sinet gant Jean, 31 a viz Gouere 1945.
Wladimir, père d’Olga, devant la vitrine de son magasin à Vertou, vers 1955.
Wladimir, tad Olga, dirak talbenn e stal e Gwerzhav, war-dro 1955.
Je revendique le terme de métis. On est les deux ! 
Ober a ran hironez ac’hanon ma-unan. An div vro zo oc’h ober ac’hanomp !
Je n’ai jamais envie d’un steak frites mais d'un bortsch et de katlietki.
Gwech ebet ne zeu c’hoant din da zebriñ ur steak gant fritez, ur borchtch ha katlietki ne lavaran ket.
Paulette Le Saux-Floc'hlay et Danièle Novello-Floc'hlay, vivent respectivement aujourd'hui à Saint-Thois et à Saint-Malo.
Paulette ar Saoz-Floc’hlae ha Danièle Novello-Floc’hlae zo o chom, an hini gentañ e Santoz, an eil e Sant-Maloù.
Les parents de Danièle et de Paulette, originaires de Saint-Thois dans le Centre-Finistère, s'installent à New York de 1929 à 1934.
Tud Danièle ha Paulette, a oa a orin eus Santoz e kreiz Penn-ar-Bed, a yeas da chom da New York etre 1929 ha 1934.
Robe de soirée portée par Jeanne, la mère de Paulette et Danièle, lorsqu'elle vivait aux États-Unis. 
Sae fichet-kaer a veze gwisket gant Jeanne, mamm Paulette ha Danièle, p’edo o vevañ er Stadoù-Unanet.
Paires de chaussures achetées aux États-Unis par Jeanne et René Floc'hlay, les parents de Paulette et Danièle.
Ur re votoù bet prenet er Stadoù-Unanet gant Jeanne ha René Floc’hlae, tud Paulette ha Danièle.
Poste de radio rapporté en Bretagne.
Skingomzer degaset betek Breizh.
Jeanne et René Floc'hlay, dansant la gavotte place de l'église à Saint-Thois au mariage d'une cousine, avant leur départ aux États-Unis.
Jeanne ha René Floc’hlae o tañsal ar gavotenn war blasenn an iliz e Santoz da-geñver eured ur geniterv, a-raok mont kuit d’ar Stadoù-Unanet.
À partir des années 1950, les "Américains" se faisaient remarquer lorsqu'ils rentraient en Bretagne pour les vacances.
Adalek ar bloavezhioù 1950 e veze remerket an "Amerikaned" pa zistroent da Vreizh evit ar vakañsoù.
Ils louaient de belles voitures de marque américaine à Paris, souvent des Chevrolet décapotables. 
Feurmiñ a raent gweturioù amerikan cheuc’h e Pariz, re Chevrolet to-disto anezho alies.
On disait : les Américains sont arrivés.
Lavaret e veze : "Erru eo an Amerikaned".
Sandra Frioult, née en 1968 à Buga (Colombie), arrivée à Rennes en 2000.
Sandra Frioult, ganet e 1968 e Buga (Kolombia), en em gavet e Roazhon e 2000.
Etudiante en réseaux et télécommunications, elle a finalement choisi de rester en Bretagne par amour.
Deuet e oa d’ober he studi rouedadoù ha pellgehentiñ hag a-benn ar fin e reas he soñj chom e Breizh dre garantez.
Horloge « Eres mi terruno » « tu es mon petit morceau de terre », ramenée de la maison artisanale de Buga, en 2004. 
Horolaj « Eres mi terruno » « ma zamm tachenn douar out », degaset eus ti an artizanelezh e Buga, e 2004.
Elle porte les symboles paysans liés à la production du café : chapeau des femmes qui font la récolte, chivas, moyen de transport des paysans, canastre, carriel, sacoche des hommes, machette, café, musique, le tout aux couleurs du drapeau colombien.
Dougen a ra arouezioù ar beizanted stag ouzh ar produiñ kafe : tok ar merc’hed a vez o tastum an trevadoù, chivas, a zo kirri-boutin a vez implijet gant ar beizanted, canastre, carriel, anezho sakochennoù ar baotred, machete, kafe, sonerezh, pep tra livet evel banniel Kolombia.
C’est très important pour moi de transmettre ma culture, les valeurs de partage et les richesses de mon pays à mon fils cadet.
Pouezus-tre eo evidon degas ma sevenadur, spered brokus ha pinvidigezhioù ma bro d’am eil mab.
J’ai besoin des deux cultures pour avoir une stabilité.
Ezhomm am eus eus an daou sevenadur, din da vezañ kempouez ennon ma-unan
Carine Sola, née en 1985 à Ouagadougou (Burkina-Faso), arrivée à Brest en 2004.
Carine Sola, ganet e 1985 e Ouagadougou (Burkina-Faso), en em gavet e Brest e 2004.
Au cours de ses études, elle rencontre son compagnon breton. 
P’edo war he studi e reas anaoudegezh gant he c’hompagnun breizhat.
Elle est aujourd’hui mère d’un petit garçon.
Mamm eo d’ur paotr bihan hiziv an deiz.
Statue de femme et enfant, placée dans l’entrée de l’appartement pour symboliser sa culture. 
Delwenn ur plac’h hag ur bugel, lakaet e-barzh antre ar ranndi kement ha degas soñj eus he sevenadur.
Calebasses, objets souvenirs, utilisées à des fins décoratives. 
Koulourdennoù, eñvorennoù implijet da fichañ.
Elles ressurgissent lorsque j'ai la nostalgie de mon pays d'origine. 
Dont a reont en-dro war-c’horre pa’m bez hirnaezh d’am bro orin.
Entre son père et moi, il n’y a pas beaucoup de différence pour l’éducation de notre fils. 
Etre e dad ha me n’eus ket kalz a ziforc’h evit a sell ouzh sevel hor mab.
Il n’y a que des petits détails : chez moi pour appeler les amis des parents, on dirait "tantie" et "tonton".
War-bouez un disterdra : du-mañ e rafe ur bugel "tantie" pe "tonton" eus mignoned e dud
Ici, il est hors de question, il faut les appeler par leur prénom. 
Amañ ne reer ket se e mod ebet, dav eo mont dezho dre o anv-bihan.
Ce sont des petits détails comme ça que j’essaie de lui montrer afin qu’il puisse s’intégrer facilement dans ces deux cultures.
Klask a ran sachañ e evezh war draoù bihan evel-se, dezhañ da vezañ en e vleud ken aes ha tra gant an daou sevenadur.
Madame X, kurde née en 1973 en Turquie
An itrone X, kurdez ganet e 1973 e Turkia.
Arrivée en 1991 à Rennes pour rejoindre son mari. 
Erruet e oa e 1991 e Roazhon evit adkavout he gwaz.
Chaque année, elle et sa famille repartent au pays : piments, miel, épices font partie des bagages du retour.
Bep bloaz e tistro d’he bro asambles gant he familh : pimantoù, mel, spisoù a vez degaset ganto war o c’hiz ac’hano.
Foulard brodé rapporté de Turquie.
Mouchouer-gouzoug brodet degaset eus Turkia.
Chaussettes tricotées par la mère de son mari.
Loeroù broedet gant mamm he gwaz.
Ma ville natale est entourée de montagnes et l’hiver il fait très froid. 
Menezioù zo tro-dro d’am c’hêr c’henidik ha yen-sklas e vez eno e-pad ar goañv.
Ce paysage me manque.
Keuz am eus d’an endro-se.
Masami Sugawara, née en 1965 à Sendai (Japon).
Masami Sugawara, ganet e 1965 e Sendai (Japan).
Venue pour la première fois en Bretagne, à Rennes, en 1993 pour un stage et, après quelques allers et retours, elle vit actuellement à Pleumeur-Bodou. 
Bet e oa e Breizh evit ar wech kentañ e 1993 evit ur staj, e Roazhon, ha goude bezañ graet mont ha dont meur a wech emañ bremañ o chom e Pleuveur-Bodoù.
Très impliquée dans la vie associative, elle est un peu la « médiatrice » entre deux cultures.
Kemer a ra perzh da vat e buhez ar c’hevredigezhioù, ur seurt « hanterourez » etre an daou sevenadur eo.
Poupée kokeshi dans son emballage, produit artisanal typique de la région du Miyagi (région de Sendai) ; elle a été offerte pour la naissance de sa fille aînée. 
Merc’hodenn kokeshi e-barzh he fakadur, ur produ artizanel dibar eus rannvro Miyagi (korn-bro Sendai) eo ; profet e oa bet evit ganedigezh he merc’h.
Elle pèse exactement le poids du bébé à sa naissance. 
He fouez rik eo hini ar babig pa voe ganet.
Carte et couples en porcelaine (Tsutsumi ningyô, produit artisanal de Sendai) envoyés pour la fête des filles de Masami ; cadeaux des parents, souvenirs du Japon où la famille n’est pas retournée pendant cinq ans. 
Kartenn ha koubladoù porselen (Tsutsumi ningyô, ur produ artizanel eus Sendai) kaset da verc’hed Masami evit o gouel ; profoù a-berzh tud Masami, eñvorennoù eus Japan, lec’h n’eo ket bet ar familh e-pad pemp bloaz.
Le couple en tissu a été fait par la mère de Masami.
Graet eo bet ar c’houblad e lien gant mamm Masami.
Je veux transmettre les deux côtés des deux cultures.
Fellout a ra din reiñ dezho an daou du d’an daou sevenadur.
Nathalie M’Dela-Mounier, née à Saint-Maur-des-Fossés, en 1958.
Nathalie M’Dela-Mounier, ganet e Saint-Maur-des-Fossés, e 1958.
De la vie de ses ancêtres, notamment celle de son grand-père Charles, né en 1891 en Martinique, elle a écrit un roman : À fleur de peaux.  
Diwar buhez he hendadoù, dreist-holl he zad-kozh Charles, ganet e 1891 e Martinik, he deus savet ur romant : À fleur de peaux.
Venu en France combattre pendant la Première Guerre mondiale, il y épouse une Bretonne, Jeanne, avant de partir vivre en Normandie. 
Deuet e oa hennezh da Frañs evit en em gannañ e-pad ar Brezel Bed Kentañ hag eurediñ a reas gant ur Vretonez, Jeanne, a-raok mont da chom da Normandi.
Il serait le premier « Noir d’Évreux ». 
A-hervez e vefe-eñ an « den du kentañ en Evreux ».
Conducteur de locomotive, ses collègues le surnommaient « Double gueule noire ». 
Bleiner stlejerezioù e oa ha graet e veze « penn-du div wech » anezhañ gant e genseurted labour.
Il se sentait français, mais n’avait jamais renié son lien avec l’Afrique.
En em santout a rae Gall met n’en doa ket troet kein ouzh e liammoù gant Afrika.
Écritoire de Charles avec lequel il a quitté la Martinique.
Skritouer Charles, deuet gantañ eus Martinik.
Briquet, cuillère... réalisés dans des douilles d’obus, 1914-1918.
Direnn, loa... graet gant klaouioù obuzioù, 1914-1918.
Elle-même métisse, Nathalie écrit : Ni Noirs, ni Blancs, nous sommes issus d’une alliance insolente et vivace entre majorité silencieuse et minorité visible.
Ha hi hironez hec’h-unan e skriv Nathalie : N’omp na du na gwenn, deuet omp diwar ur gejadenn direzon ha bev-bividik etre ar muianiver didrouz hag ur bihanniver war wel.
Zunka Jablonski, née en 1934 à Méziré (Territoire de Belfort).
Zunka Jablonski, ganet e 1934 e Méziré (Territoire de Belfort).
Fille d’immigrés polonais, Zunka vit à Saint-Brieuc. 
Merc’h da enbroidi boloniat eo Zunka. E Sant-Brieg emañ o chom.
Foulard, souvenir d’enfance ramené de Pologne par sa mère après la Seconde Guerre mondiale.
Mouchouer-gouzoug, eñvorenn bugaleaj degaset eus Polonia gant he mamm war-lerc’h an Eil Brezel Bed.
Photographie de sa mère et de son oncle, cantonnés par les allemands dans un baraquement, 1941, Ferté-Bernard.
Luc’hskeudenn eus he mamm hag he eontr kantonet gant an Alamaned en ur varakenn, 1941, Ferté-Bernard.
De la Pologne, sa mère lui a transmis des souvenirs de saisons associées à la nourriture du pays. 
Digant he mamm he deus klevet eñvorennoù eus mareoù ar bloaz e Polonia liammet ouzh boued ar vro.
Elle nous parlait des forêts et du grand froid en hiver. 
Komz a rae deomp eus ar c’hoadeier hag eus ar yenijenn vras e-kerzh ar goañv.
Ce qu’elle faisait à Pâques, c’était un plat polonais, une sorte de salade à base de pommes de terre, d’œufs durs et de mélange de charcuterie, qui était un plat de grande fête parce qu’ils ne mangeaient pas de la viande tous les jours.
Da vare Pask e farde ur meuz poloniat, ur seurt saladenn gant avaloù-douar, vioù poazh-kalet hag ur meskaj charkuterezh, graet e veze se da-geñver ar gouelioù pennañ rak ne veze ket debret kig bemdez.
Virginie Buisson, née à Meaux (Seine-et-Marne).
Virginie Buisson, ganet e Meaux (Seine-et-Marne).
Le 25 octobre 1872, Marguerite et sa fille Marie embarquent à Brest, sur la frégate à voile  « Le Cher ».
D’ar 25 a viz Here 1872 ez eas Marguerite hag he merc’h Marie e bourzh ar fourgadenn dre lien « Le Cher », e Brest.
Après un voyage épuisant, elles doivent apprendre à survivre dans un milieu hostile. 
War-lerc’h ur veaj skuizhus e rankjont dont a-benn da chom bev en un endro kalet.
Juliette, fille de Marie et grand-mère de Virginie, est née à Kaala-Gomen en Brousse en 1887 et décédée en 1937 à Belleville. 
Ganet e oa Juliette, merc’h Marie ha mamm-gozh Virginie, e Kaala-Gomen e 1887 ha marvet e 1937 e Belleville.
Héritière de cette histoire familiale d’une émigration engagée, Virginie  a réalisé une exposition, "Billet de passage", au Quartz à Brest en 2001. 
Bet he deus Virginie istor he familh da hêrezh, anezhañ istor un divroañ a stourm. Diwar se he deus savet an diskouezadeg "Billet de passage" er C’houarz e Brest e 2001.
Aquarelle représentant la maison de Marie Leroux, peinte en 1931 par sa voisine, bretonne et peintre.
Dourlivadur hag a daolenn ti Marie Leroux, livet e 1931 gant hec’h amezegez, Bretonez anezhi ha livourez.
Portrait de Juliette Leroux-Bonnaventure. 
Poltred Juliette Leroux-Bonnaventure.
Hélène prise à Paris au jardin d'acclimations, en 1931, au moment de l'exposition coloniale. 
Poltred Hélène tennet e Pariz el liorzh vroelañ, e 1931, da vare an diskouezadeg trevadennel.
Elle est en compagnie de Kanaks originaires de Lifou, libérés des cages où ils étaient exposés comme « sauvages ».
Emañ asambles gant Kanaked a orin eus Lifou, lezet da vont e-maez ar c’haouedoù lec’h ma vezent diskouezet evel « sovajed ».
Ida Simon-Barouh, née en 1939 à Tours.
Ida Simon-Barouh, ganet e 1939 e Tours.
Ida vit à Rennes. 
Emañ Ida o vevañ e Roazhon.
Ses parents, des Juifs turcs, ont migré de Turquie vers la France en 1933. 
He zud, yuzevien eus Turkia, a oa deuet da Frañs d’en em staliañ e 1933.
Ils ont vécu en Bretagne de 1959 à 1969.
Bevet o doa e Breizh etre 1959 ha 1969.
Moulin à café turc : Mon père s'en servait tous les jours.
Milin-gafe eus Turkia : Bemdez e veze implijet gant ma zad.
Je le revois tournant longuement la petite manivelle.
Gwelet a ran anezhañ bepred o treiñ an dornikell vihan e-pad pell.
Bougeoir et cendrier emportés de Turquie.
Kantolor ha pod-ludu degaset eus Turkia.
Photographie d’Ida et de son frère, alors réfugiés à Châtillon-sur-Indre, avec leurs voisins, 1942 et 1944.
Luc’hskeudenn eus Ida hag he breur a oa repuet da neuze e Châtillon-sur-Indre, gant o amezeien, 1942 ha 1944.
Pendant toute ma vie d'ethnologue, je me suis intéressée aux populations étrangères vivant en France.
E-pad ma buhez etnologourez on bet o studiañ ar pobloù estren a zo o vevañ e Frañs.
Pas un seul instant je n'ai pensé que je pouvais voir ma famille sous cet angle-là et encore moins ma propre vie.
Gwech ebet n’em eus soñjet e c’hallen sellet e-giz etnologourez ouzh ma familh, na nebeutoc’h c’hoazh ouzh ma buhez din-me.
Françoise Le Mée, née en 1949 à Hanoï -Tonkin (actuel Vietnam).
Françoise Le Mée, ganet e 1949 e Hanoï - Tonkin (Viêt Nam hiziv an deiz).
Sa mère est Corse et son père natif de Châtelaudren (Côtes-d’Armor) ; celui-ci a passé la majeure partie de sa vie en Asie, ainsi que Françoise qui n’a connu la Bretagne que pendant les vacances. 
Korsadez eo eus tu he mamm ha Bretonez eus Kastellaodren (Aodoù-an-Arvor) eus tu he zad ; bevet en deus hennezh al lodenn vrasañ eus e vuhez en Azia, evel Françoise n’he deus graet anaoudegezh gant Breizh nemet da-geñver ar vakañsoù.
Elle-même vit en Corse depuis 1985.
Emañ-hi o chom e Korsika abaoe 1985.
Missel offert pour la communion par la grand-mère paternelle qui résidait à Châtelaudren.
Misal profet evit he fask kentañ gant he mamm-gozh a-berzh tad a oa o chom e Kastellaodren.
Statue de Sainte Anne, faïence de Quimper, présentée dans la maison corse située à Carcheto près de Piedicroce en Haute-Corse.
Delwenn Santez Anna, feilhañs eus Kemper, lakaet war wel en he zi e Korsika, e Carchetu è Brusticu e-kichen Pedicroce e Korsika-Uhel.
Je voudrais transmettre la ténacité, ce côté solide et positif qui nous a été transmis par mon père et que j’assimile à des qualités bretonnes. 
Fellout a rafe din reiñ da’m bugale an dalc’husted, ar spered solut ha troet war an tu mat hon eus bet digant ma zad hag a dalvez evidon kement ha perzhioù mat ar Vretoned.
Gracinda Afonso, née en 1942 à Leiria (Portugal), arrivée à Rennes en 1976.
Gracinda Afonso, ganet e 1942 e Leiria (Portugal), en em gavet e Roazhon e 1976.
Elle quitte le Portugal pour rejoindre son mari, ouvrier dans le bâtiment à Rennes, depuis 1969. 
Mont a reas kuit eus Portugal evit adkavout he gwaz, micherour war dachenn ar sevel tiez e Roazhon abaoe 1969.
Elle part avec le strict nécessaire, quelques photographies et un collier en or offert par ses parents.
Kaset he doa ar pep retañ ganti, un toullad luc’hskeudennoù hag ur c’holier aour profet dezhi gant he zud.
Chaîne en or : cadeau traditionnel portugais. 
Chadenn aour : prof hengounel e Portugal.
Gracinda, qui le tient de sa mère, a transmis une des chaînes de son collier à sa fille, Edith.
Gracinda, he doa bet ar c’holier digant he mamm, he deus roet unan eus ar chadennoù d’he merc’h Edith.
Mes enfants sont très attachés à la famille. 
Tost-tre eo ma bugale ouzh o familh.
Comme beaucoup de monde, de n’importe quelle nationalité, quand on aime quelqu’un c’est qu’on aime.
Evel kalz a dud, eus forzh peseurt orin e vefent, pa garer unan bennak ez eo abalamour ma karer anezhañ.
Yanka Mikolajczyk, née à Couëron en 1936.
Yanka Mikolajczyk, ganet e Koeron e 1936.
Fille d’immigrés polonais, Yanka vit à Couëron (Loire-Atlantique). 
Merc’h da enbroidi boloniat eo Yanka hag e Koeron (Liger-Atlantel) emañ o chom.
Mallette d’ustensiles de coiffeur utilisés par Ludwik, son père, qui coupait les cheveux de la plupart de ses compatriotes polonais à Couëron, contre un « petit verre ».
Maletenn ostilhoù evit fichañ ar blev hag a veze implijet gant Ludwik, he zad, a droc’he blev an darn vrasañ eus e genvroidi boloniat e Koeron, digollet e veze gant « ur bannac’h bihan ».
Mon père s’appelait Ludwik Slowik. 
Anv ma zad a oa Ludwik Slowik.
Arrivé en 1930 à Couëron, il avait été recruté en Pologne par les établissements J. J. Carnaud pour travailler comme lamineur. 
Erruet e oa e 1930 e Koeron. Lakaet e oa bet da zont eus Polonia gant an embregerezh J. J. Carnaud evit labourat evel lavnenner.
Il était venu rejoindre son frère et des copains du village, déjà installés ici. 
Deuet e oa davet e vreur ha kamaraded eus ar memes kêr a oa en em staliet amañ dija.
Il est vite devenu le coiffeur non officiel d’une partie de la "colonie" polonaise de Couëron.
Buan-tre e oa deuet da vezañ ar ficher-blev nann ofisiel evit ul lodenn eus an "drevadenn" boloniat e Koeron.
Anne-Marie Taillebeau-Polano, née en 1950, fille d’un italien et d’une réfugiée espagnole, vit à Saint-Brieuc 
Anne-Marie Taillebeau-Polano, ganet e 1950, merc’h d’un Italian ha d’ur repuadez spagnol, zo o chom e Sant-Brieg
Le père d’Anne-Marie, Alfonso Polano est arrivé en France à la fin des années 1920. 
En em gavet e oa tad Anne-Marie, Alfonso Polano, e fin ar bloavezhioù 1920 e Frañs.